Suviseurat käynnistyivät perjantaina Pudasjärvellä. Jo torstaina pidettiin aattoseurat. Kuva: Maiju Torvinen

Suomen Rauhanyhdistysten Keskusyhdistyksen johtokunnan puheenjohtaja Olavi Voittonen otti Suviseurojen aluksi puheessaan kantaa avioliittoon.

”Avioliitto on Jumalan säätämä perusta miehen ja naisen elinikäiselle liitolle, jossa tärkein tehtävä on suvun jatkaminen ja lasten kasvattaminen. Se on myös Jumalan lahja puolisoiden yhteiseksi suojelukseksi ja siunaukseksi.”

”Murheellisena voidaan todeta erilaiset käsitykset sukupuolineutraalista avioliitosta”, Voittonen jatkoi.

Puheenjohtaja totesi, että uskon ja elämän perushoito tapahtuu kodissa. Voittosen mukaan kodista saadut eväät kantavat koko elämän matkan.

Vanhoillislestadiolaisuuden Voittonen sanoi kantavan huolta perheestä, sen perustuksista ja avioliiton murenemisesta.